( 258 ) 
pauvre et leur serf, et serves vous seront usant de pru- 
dente largesse, convoitise, réserve sans repos ne plaisir 
et ne sais pour qui, dont dire convient que trop mieulx 
vault le sien à son besoing et honneur sagement des- 
pendre, que grand trésor assembler et enmurer, les- 
quels font perdre les mondains et richesse éternelle. 
Eslongnez de vous ire, par elle contre Dieu on en 
murmure, maladies en viennent, le sens s’en trouble et 
moult de bien s'en laissent à faire, si vous apaisez des 
légier usant de miséricorde à qui a esté vostre contraire, 
plus d'honneur acquerez que prenant vengeance pour 
ceulx qui plus ne peuvent nuire. 
Plus fait qui vainc son cœur et force, 
Que c'il qui prent empire à force 
Car pour patiemment souffrir 
C’est tout entier à Dieu se offnir. 
Fuyez tout estrif de parolles soient vos pareilz ou au- 
trement, car c'est le droit venin et feu de ire, ne pensez 
estre patient pour le possible souffrir, mais pour avoir 
patience aux impossibilités, ne signez rien en votre ire, 
ne parlez poinct ne commandez riens, et surtout gardez 
vous de y faire éxécution. 
Ne croyez paresse car elle fuit lumière esteint noblesse 
etsi avez tenebres, oubliant le bien perpétuel, petites 
gens mal famez suit, chérist, croit, et telles gens la gou- 
vernent, paresseux ne treuuent aucun temps chault et 
